CELEX: 32016R0433
Language: et
Date: 2016-03-22 00:00:00
Title: Komisjoni rakendusmäärus (EL) 2016/433, 22. märts 2016, millega muudetakse kõrge patogeensusega linnugripi alatüübi H7N8 esinemise tõttu määruse (EÜ) nr 798/2008 I lisas Ameerika Ühendriike käsitlevat kannet loetelus, milles on esitatud need kolmandad riigid, territooriumid, tsoonid ja piirkonnad, millest võib importida liitu või vedada läbi liidu teatavaid linnukasvatussaadusi (EMPs kohaldatav tekst)

23.3.2016   
            
            
               ET
            
            
               Euroopa Liidu Teataja
            
            
               L 76/29
            
         KOMISJONI RAKENDUSMÄÄRUS (EL) 2016/433,
   22. märts 2016,
   millega muudetakse kõrge patogeensusega linnugripi alatüübi H7N8 esinemise tõttu määruse (EÜ) nr 798/2008 I lisas Ameerika Ühendriike käsitlevat kannet loetelus, milles on esitatud need kolmandad riigid, territooriumid, tsoonid ja piirkonnad, millest võib importida liitu või vedada läbi liidu teatavaid linnukasvatussaadusi
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 16. detsembri 2002. aasta direktiivi 2002/99/EÜ, (1) milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, eriti selle artikli 8 sissejuhatavat osa, artikli 8 punkti 1 esimest lõiku ning artikli 8 punkti 4,
   võttes arvesse nõukogu 30. novembri 2009. aasta direktiivi 2009/158/EÜ kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta, (2) eriti selle artikli 23 lõiget 1, artikli 24 lõiget 2 ja artikli 25 lõiget 2,
   ning arvestades järgmist:
   
               (1)
            
            
               Komisjoni määruses (EÜ) nr 798/2008 (3) on sätestatud veterinaarsertifikaatide nõuded kodulindude ja linnukasvatussaaduste (edaspidi „kaubad”) liitu importimise suhtes ja liidu kaudu toimuva transiidi suhtes, kaasa arvatud ladustamine transiidi ajal. Kõnealuses määruses on sätestatud, et kaupu võib liitu importida ja läbi liidu vedada ainult selle määruse I lisa 1. osas esitatud tabeli 1. ja 3. veerus loetletud kolmandatest riikidest, territooriumidelt, tsoonidest ja piirkondadest.
            
         
               (2)
            
            
               Määruses (EÜ) nr 798/2008 on sätestatud ka tingimused, mille täitmisel loetakse kolmas riik, territoorium, tsoon ja piirkond kõrge patogeensusega linnugripist vabaks.
            
         
               (3)
            
            
               Määruse (EÜ) nr 798/2008 I lisa 1. osas on Ameerika Ühendriigid loetletud kolmanda riigina, mille kogu territooriumilt on lubatud asjaomaseid kaupu liitu importida või liidust läbi vedada.
            
         
               (4)
            
            
               Euroopa Liidu ja Ameerika Ühendriikide valitsuse vahel sõlmitud kokkuleppega (4) (edaspidi „kokkulepe”) on ette nähtud piirkondadeks jaotamise meetmete kiire vastastikune tunnustamine liidus või Ameerika Ühendriikides aset leidva taudipuhangu korral.
            
         
               (5)
            
            
               15. jaanuaril 2016 kinnitasid Ameerika Ühendriigid, et Indiana osariigi ühes põllumajanduslikus majapidamises esines alatüüpi H7N8 kuuluvat kõrge patogeensusega linnugrippi ja seega ei saa osariiki enam kõnealusest haigusest vaba osariigina käsitada. Ameerika Ühendriikide veterinaarasutused peatasid otsekohe veterinaarsertifikaatide väljastamise Indiana osariigist liitu ekspordiks mõeldud kaubasaadetistele. Samuti on nad lähtunud kõnealuse taudi tõrje ja leviku piiramise puhul hädatapmise põhimõttest.
            
         
               (6)
            
            
               Pärast eespool nimetatud haiguspuhangu algust võeti vastu rakendusmäärus (EL) 2016/148 (5) (millega muudetakse kõrge patogeensusega linnugripi alatüübi H7N8 esinemise tõttu määruse (EÜ) nr 798/2008 I lisas Ameerika Ühendriike käsitlevat kannet loetelus, milles on esitatud need kolmandad riigid, territooriumid, tsoonid ja piirkonnad, millest võib importida liitu või vedada läbi liidu teatavaid linnukasvatussaadusi), et kehtestada piirangud Indiana osariigist liitu kaupade toomise suhtes.
            
         
               (7)
            
            
               Ameerika Ühendriigid esitasid oma territooriumi epidemioloogilise olukorra kohta ajakohastatud teavet ja kirjeldasid meetmeid, mida on võetud kõrge patogeensusega linnugripi edasise leviku ärahoidmiseks, ning komisjon on nüüdseks seda teavet ja neid meetmeid hinnanud. Kõnealuse hindamise alusel ning vastavalt kokkuleppes sätestatud kohustustele ja Ameerika Ühendriikide antud garantiidele on asjakohane muuta teatavate kaupade liitu toomise piiranguid nii, et need hõlmaksid Indiana osariigi üksnes neid osi, mille suhtes Ameerika Ühendriikide veterinaarasutused on kehtestanud piirangud seoses eelmiste puhangutega.
            
         
               (8)
            
            
               Peale selle on Ameerika Ühendriigid teatanud, et pärast kodulindude hädatapmist on 2016. aasta jaanuarikuu jooksul lõpule viidud selle põllumajandusliku majapidamise puhastamine ja desinfitseerimine, kus esines taudipuhang, ning kõnealuse majapidamisega epidemioloogiliselt seotud muude põllumajandusettevõtete puhastamine ja desinfitseerimine. On asjakohane määrata kindlaks kuupäev, millal neid territooriumi osasid, mille suhtes kehtestati seoses kõnealuste taudipuhangutega veterinaarpiirangud, võib uuesti käsitada kõrge patogeensusega linnugripist vabana, ning millal võib nendest osadest pärit teatavaid linnukasvatussaadusi uuesti lubada liitu importida.
            
         
               (9)
            
            
               Seepärast tuleks määruse (EÜ) nr 798/2008 I lisa vastavalt muuta.
            
         
               (10)
            
            
               Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 798/2008 I lisa 1. osa muudetakse vastavalt käesoleva määruse lisale.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. märts 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  EÜT L 18, 23.1.2003, lk 11.
   
      (2)  ELT L 343, 22.12.2009, lk 74.
   
      (3)  Komisjoni 8. augusti 2008. aasta määrus (EÜ) nr 798/2008, millega kehtestatakse nende kolmandate riikide, territooriumide, tsoonide ja piirkondade loetelu, millest võib importida ühendusse ja vedada läbi ühenduse kodulinde ja linnukasvatussaadusi, ning veterinaarsertifikaatide nõuded (ELT L 226, 23.8.2008, lk 1).
   
      (4)  Kokkulepe Euroopa Ühenduse ja Ameerika Ühendriikide valitsuse vahel, milles käsitletakse elusloomade ja loomsete toodetega kauplemisel inimeste ja loomade tervise kaitseks võetavaid sanitaarmeetmeid ja mis kiideti Euroopa Ühenduse nimel heaks nõukogu otsusega 1998/258/EÜ (EÜT L 118, 21.4.1998, lk 1).
   
      (5)  Komisjoni 4. veebruari 2016. aasta rakendusmäärus (EL) 2016/148, millega muudetakse kõrge patogeensusega linnugripi alatüübi H7N8 esinemise tõttu määruse (EÜ) nr 798/2008 I lisas Ameerika Ühendriike käsitlevat kannet loetelus, milles on esitatud need kolmandad riigid, territooriumid, tsoonid ja piirkonnad, millest võib importida liitu või vedada läbi liidu teatavaid linnukasvatussaadusi (ELT L 30, 5.2.2016, lk 17).
   
      LISA
      Määruse (EÜ) nr 798/2008 I lisa 1. osas asendatakse Ameerika Ühendriikide Indiana osariiki käsitlev kanne koodiga US-2.21.1 järgmisega:
      
         
                     Kolmanda riigi või territooriumi ISO-kood ja nimi
                  
                  
                     Kolmanda riigi, territooriumi, tsooni või piirkonna kood
                  
                  
                     Kolmanda riigi, territooriumi, tsooni või piirkonna kirjeldus
                  
                  
                     Veterinaarsertifikaat
                  
                  
                     Eritingimused
                  
                  
                     Eritingimused
                  
                  
                     Linnugripi seire staatus
                  
                  
                     Linnugripi vastu vaktsineerimise staatus
                  
                  
                     
                        Salmonella tõrje staatus (6)
                  
               
                     Näidis(ed)
                  
                  
                     Lisatagatised
                  
                  
                     Lõppkuupäev (1)
                  
                  
                     Alguskuupäev (2)
                  
               
                     1
                  
                  
                     2
                  
                  
                     3
                  
                  
                     4
                  
                  
                     5
                  
                  
                     6
                  
                  
                     6A
                  
                  
                     6B
                  
                  
                     7
                  
                  
                     8
                  
                  
                     9
                  
               
                     „US – Ameerika Ühendriigid
                  
                  
                     US-2.21.1
                  
                  
                     Indiana osariik
                     
                                  
                              
                              
                                 Dubois' maakond
                              
                           
                                  
                              
                              
                                 Martini maakond
                              
                           
                  
                     WGM
                  
                  
                     VIII
                  
                  
                     P2
                  
                  
                     15.1.2016
                  
                  
                     1.5.2016
                  
                  
                      
                  
                  
                      
                  
                  
                      
                  
               
                     POU, RAT
                  
                  
                      
                  
                  
                     N
                     P2
                     P2
                  
                  
                      
                  
                  
                      
                  
                  
                      
                  
               
                     BPR, BPP, DOC, DOR, HEP, HER, SRP, SRA, LT20
                  
                  
                      
                  
                  
                     A
                  
                  
                      
                  
                  
                     S3, ST1”